PLAN FOR CULTURE

Z/K/M/: Dobro je dok umiremo po redu
2024-11-14 20:00 - 21:00, 2024-11-13 20:00 - 21:00 (Europe/Zagreb) | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autor teksta: Ivor Martinić
Redatelj: Aleksandar Švabić

#obliciOdRASTA
2024-11-14 19:30 - 21:00 | Galerija ULUPUH, Ilica 13, Zagreb, 10 000, Croatia (Local Name: Hrvatska)
Galerija ULUPUH, Ilica 13, Zagreb
#deGrowthFORMS / #obliciOdRASTA
je projekt MMiIM sekcije ULUPUHa, a sastoji se od programa, medijske produkcije i izložbe. Referira se na metode i strategije pozicioniranja u odnosu na krizu rasta (bez granica) i njenu (ne samo ekonomsku) kritiku. Odrast (Degrowth) je termin koji se koristi za politički, ekonomski i društveni pokret kao i za niz teorija koje kritiziraju paradigmu ekonomskog rasta. Cilj projekta je problematizirati i artikulirati medijaciju pojma Degrowth tj. Odrast na raznovrsne načine kroz njegovu kompleksnost i urgentnost, kako u digitalnim tako i analognim medijima.
Autor koncepta i programa: Željko Blaće za Sekciju MMiIM
Kustoski i produkcijski tim: Sanja Bachrach Krištofić, Željko Blaće, Iva-Matija Bitanga
Postav, oblikovanje plakata i promocija: studenti Sveučilišta Sjever i Sekcija za multimediju i intermediju ULUPUH-a
Posjetitelji će moći razgledati izložbu do 27. studenog u Galeriji ULUPUH, Ilica 13/1.kat, Zagreb, radnim danom od 10 do 17 sati i subotom od 10 do 13 sati. Nedjeljom i praznikom Galerija je zatvorena. Ulaz je slobodan.

Književni susret: Međunarodna razmjena između Hrvatskog društva pisaca i Poljske
2024-11-14 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U suradnji s Hrvastkim društvom pisaca te u sklopu međunarodne razmjene pisaca ugostit ćemo poljsku pjesnikinju Bianku Rolando. Razgovor će moderirati Ivan Herceg uz pomoć prevoditelja s poljskog jezika Emilia Nuića, a s autoricom će se voditi razgovor o njezinom pjesničkom i općenito umjetničkom radu, poljskoj suvremenoj poeziji i poljsko-hrvatskom književnim vezama. Autorica će pročitati i više svojih pjesama koje je za ovu prigodu prevela Đurđica Čilić.
U sklopu međunarodne razmjene, ugostit ćemo poljsku pjesnikinju Bianku Rolando iz Poznanja i s njome razgovarati o njezinu pjesničkom i općenito umjetničkom radu, poljskoj suvremenoj poeziji i poljsko-hrvatskim književnim vezama. Autorica će pročitati i više svojih pjesama koje je za ovu prigodu prevela Đurđica Čilić. Događaj će moderirati Ivan Herceg uz pomoć prevoditelja s poljskog jezika Emilia Nuića.

Izložba Komadi kaosa Vanje Pagara u Galeriji Flora
2024-11-13 18:00 - 2024-11-23 21:00 | HDLUDU, Šetalište kralja Zvonimira 32, Dubrovnik
Izložba dokumentira fragmente radnog procesa i svakodnevnog okruženja autora, otkrivajući trenutke stvaranja u njihovoj intimnoj i nesputanoj formi.
Kroz ovu multimedijalnu kombinaciju, Pagar nam nudi djeliće svog svijeta, gdje kaos i red zajedno tvore osnovu stvaralaštva. Svaki izloženi element, bilo da je riječ o slici, skulpturi ili zvuku, djeluje kao fragment jedne veće priče koja se postepeno razotkriva svakim korakom kroz prostor. Publika nije pozvana samo da promatra gotova djela već i da osjeti proces njihovog nastanka, prolazeći kroz faze pokušaja, pogrešaka i ponovnih početaka.
Audio i video zapisi, poput osobnih bilješki, dokumentiraju umjetnikov radni prostor, njegove svakodnevne misli i zvukove koji su ga pratili. Oni prenose osjećaj nesigurnosti, ali i neprekidne potrage za onim neuhvatljivim, što često čini samu srž umjetničkog izraza. Posjetitelji time dobivaju rijedak uvid u spontanost i intuitivnost koje Pagar unosi u svoje stvaranje.
Vizualni elementi – slike i skulpture – prikazuju raznolikost njegovih izraza, od ekspresivnih boja do detalja koje prenose složene emocije. Svaki rad u sebi nosi djelić umjetnikovih unutarnjih borbi, kontrasta i trenutaka inspiracije, a zajedno formiraju slikovit mozaik jednog stvaralačkog života. Digitalni printovi, kao suvremeni odraz, dodaju dodatnu dimenziju, spajajući klasične i moderne tehnike u jednu sinergiju koja je karakteristična za Pagarov rad.
“Komadi kaosa” nisu samo izložba djela; to je iskustvo koje slavi nesavršenost i nepredvidljivost u kreativnom procesu. Vanja Pagar ovom izložbom otkriva svoj intimni svijet u kojem su kaotičnost i sklad duboko isprepleteni, pozivajući publiku da pronađe svoj smisao u kaosu ili da ga jednostavno prihvati kao suštinski dio života i umjetnosti.
(ChatGPT 2024)
Vanja Pagar
Likovni umjetnik, akademski slikar (ALU Zagreb 1992).
Uz slikarstvo, formu videa, zvuka ili fotografije koristi u različitim konstelacijama, kao jedan od elemenata multimedijalne instalacije, performansa ili projekcije. U akcijama/performansima pažnju usmjerava na kritiku društveno zadanih ponašanja i stavova.
Član je HULU Split te Hrvatske zajednice samostalnih umjetnika.

dr.sc. Snješka Knežević/Milan Lenuci-o stotoj obljetnici smrti
2024-11-12 19:00 - 21:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Galerija Modulor ovom izložbom obilježava stotu obljetnicu smrti Milana Lenucija (30.7.1849. – 16.11.1924.), najvažnijeg urbanista doba kad se Zagreb počinje snažno prostorno razvijati nakon administrativnog ujedinjenja svojih povijesnih jurisdikcija (1850.) i sljedećih desetljeća kad u cijeloj Habsburškoj Monarhiji oficijelno i stvarno počinje modernizacija. Razdoblje u kojem Lenuci dominira u tom razvoju vremenski je obuhvaćeno 1891. godinom, kad je imenovan predstojnikom Gradskog građevnog ureda te 1913. godinom kada odlazi u mirovinu. U tom je razdoblju ostvaren projekt epohe – Donji grad, zamišljen kao središte grada te njegovo povezivanje s Kaptolom i povijesnim podgrađima (Vlaškom, Ilicom, Tkalčićevom). No planiranje i izgradnja obuhvatit će i sjeverne, mahom rezidencijalne predjele, zapadne predjele Donjega grada te regulacije postojećih industrijskih zona. Lenuci u studijama i planovima, osobito nakon premještanja potoka Medveščaka iz središta, a u sklopu gradnje kanalizacije, početkom 20. stoljeća zahvaća mnogo veće područje, napose prema istoku. U skici nove generalne regulatorne osnove 1907. godine Lenuci predstavlja Zagreb kao moderni srednjoeuropski grad. Ta je skica Lenucijevo najvažnije djelo. Iako je više vlasti nisu prihvatile prvenstveno zbog političkih, ali i financijskih razloga, Lenuci nastavlja velikim brojem detaljnih osnova razvijati svoju ideju Zagreba kao metropole.
Izložba se sastoji od foto-panoa kojima su prikazane sve postaje i sve važne osobe Lenucijeva života te izbor najvažnijih regulacija. Panoe upotpunjuje video prezentacija te izbor tekstova o Milanu Lenuciju.
Ulaz je slobodan za sve posjetitelje, a izložba se može pogledati do 29. studenog 2024. godine, radnim danom od 10 do 20 sati.
Izložba je ostvarena uz potporu Gradskog ureda za kulturu i civilno društvo te Ministarstva kulture i medija RH.

Snješka Knežević (1938.), povjesničarka umjetnosti (znanstvena savjetnica; vanjska suradnica Instituta za povijest umjetnosti u Zagrebu), prevoditeljica, novinarka. Povijest umjetnosti te njemački jezik i književnost studirala je Filozofskom fakultetu Sveučilišta u Zagrebu, gdje je diplomirala i doktorirala te na Filozofskom fakultetu Sveučilišta u Münsteru.
Od 1964 do 1990. djelovala je kao urednica i komentatorica u Trećem programu Radio Zagreba i književna prevoditeljica, a od 1987. posvećuje se istraživanju i znanstvenom radu. Težišta: urbanizam i arhitektura, teorija umjetnosti i zaštita spomenika. Objavila sedam knjiga posvećenih urbanističko-arhitektonskim i kulturno-povijesnim temama Zagreba: Zrinjevac – 1873-1973. (1994.), Zagrebačka Zelena potkova (1996.), Zagrebu u središtu (2003.), Zagreb: grad, memorija art (2011.), Zagreb u škarama (2018.), Zagrebački povijesni trgovi parkovi i neke ulice (2020.) i Baština i transformacija: Zagrebački slučajevi (2024.). Autorica je publikacije Zagreb. Židovski vodič (hrv., engl. i hebr. izdanje, 2020.)
Objavila je stotinjak stručnih i znanstvenih i isto toliko publicističkih radova.
Koncipirala je i uredila knjigu Bečka škola povijesti umjetnosti (1999.). Pripremila i uredila šest knjiga iz ostavštine Milana Preloga: Prostor – vrijeme (1991.), Između antike i romanike (1994.), Studije o hrvatskoj umjetnosti (1999.);Tekstovi o Dubrovniku (2003.), Poreč – grad i spomenici (2007). i Sudbina grada (2021.) Redigirala prijevod knjige Jacob Burckhardt, Kultura renesanse u Italiji Milana Preloga (iz 1953.), opremila ga bilješkama i ilustracijama (1997.)
Uredila zbornike: Obnova Dubrovnika 1979. – 1989. (1988.; engl. izd. 1989.); Antisemitizam Holokaust Antifašizam (1996., hrv. i engl. izdanje); Dva stoljeća povijesti i kulture Židova u Zagrebu i Hrvatskoj (1998.); Radovan Miščević, Fenomen grada (2009.); Damir Krajnik, Preobrazba bastionskih utvrđenja u sjevernoj Hrvatskoj (2009.); Bruno Milić, Dvadeset i pet stoljeća urbane kulture na tlu Hrvatske (2009., obj. 2021.); Zgrada Sveučilišta u Zagrebu: postojanost i mijene (2010.); Židovski Zagreb (s Aleksanderom Laslom) (2011.); Gjuro Szabo, O Zagrebu (2012.); Zgrada Nacionalne i sveučilišne knjižnice u Zagrebu 1913. – 2013 (2013.); monografiju Vida Tućan (2016.); Društvo prijatelja dubrovačke starine. Povijest i rad na spomenicima kulture 1952.-2016. (2016.); Berislav Valušek, Arhitektura kao kultura (2021.); Vedran Ivanković. Supercube i vila Mosinger: Izbrisana baština (2023.)
Elaboratima i eskpertizama surađivala je s Gradskim zavodom za zaštitu spomenika kulture i prirode Zagreba, Gradskim zavodom za planiranje razvoja i zaštitu čovjekova okoliša Zagreba i Zavodom za arhitekturu Arhitektonskog fakulteta u Zagrebu. Bila je članica redakcije časopisa Arhitektura (1982.-86.) i njegovog savjeta, te redakcije časopisa Čovjek i prostor (1987.-95.). Sudjelovala u pet navrata u radu žirija Nagrade „Vladimir Nazor“ za arhitekturu te više stručnih žirija za arhitektonske natječaje. Kao gošća sudjelovala je u postdiplomskom studiju Odsjeka za povijest umjetnosti Filozofskog fakulteta i Arhitektonskog fakulteta u Zagrebu. Na potonjem je 2008. u sklopu doktorskog studija vodila izborni kolegij Baština i transformacija, a 2009. Održivost baštine – dileme zaštite. Na Trećem programu Hrvatskog radija od 2003. uređuje serijal Baština, mi i svijet.
Izbor prijevoda: Richard Wagner, Moj život (Zora, Zagreb 1966.); Peter Handke; Kaspar, radio drama, (Radio Zagreb, III. program, 1969. i izvedba u kazalištu Teatar Itd., Zagreb, 1974. te knjiga Peter Handke, Kaspar izd. Društvo hrvatskih književnih prevodilaca, 1974.); Walter Benjamin, Uz kritiku sile (Razlog 1911.); Bertolt Brecht, Izbjeglički razgovori (Teatar Itd, Zagreb, 1975.); Peter Handke, Živjeti bez poezije (Centar za kulturnu djelatnost SSO, Zagreb, 1979.); Alfred Döblin, Berlin Alexanderplatz (Liber, 1979.; ponovljeno izdanje Alfa, 1999.); Günter Grass, Limeni bubanj (Grafički zavod /Liber, Zagreb, 1981., ponovljeno izdanje, Školska knjiga, 1999.); Peter Handke, Trenutak pravog osjećaja (+ pogovor, Zora, 1987.); Günter Grass, Iz glave rođeni (+ pogovor, Grafički zavod, 1988.), Erich Hackl, Aurorin usud (Mladost, 1990.); Thomas Bernhard, Midland na Stilfsu. Da (Meandar, 2003.); Walter Benjamin, Novi anđeo (Izdanja antibarbarus, 2008.); Franz Kafka, Proces, Preobrazba i druge priče (Školska knjiga, 2012.); Walter Benjamin, Berlin devetstotih i Jednosmjerna ulica (Izdanja antibarbarus, Zagreb
(2017. + pogovor, sumarna kronologija života i djela, izbor iz sekundarne literature, popis prijevoda na hrvatski).
Sa Židovskom općinom Zagreb surađuje unatrag tridesetak u kulturnim programima i piše u njezinim glasilima, mjesečniku Ha Kol i godišnjaku Voice. Suorganizatorica je dvaju simpozija: Antisemitizam Holokaust Antifašizam (1995.) i Dva stoljeća povijesti i kulture Židova u Zagrebu i Hrvatskoj (1996.) i suurednica istoimenih zbornika. Istražila je povijest zagrebačke sinagoge, što je rezultiralo studijom Zagrebačka sinagoga (Radovi Instituta za povijest umjetnosti, 23/1999., Zagreb, 2000.) i izložbama: Zagrebačka sinagoga – reliquiae reliquiarum (Muzej Mimara, 1996. i Galerija Forum, 1997.); Sinagoga i Zagreb (Arheloški muzej, Zagreb 2001.), Blago Svete kehile Zagrebačke (Galerija ‘Ivo i Milan Steiner’ Židovske općine Zagreb, 2001.), Židovi i Zagreb (Gliptoteka HAZU, 2015.), te scenarijima za dokumetarne filmove Hrvatske televizije u režiji Mire Wolf: Zagrebačka sinagoga 1967 -1942. (1996.), Blago Svete kehile Zagrebačke (2001.), Arhitektura sinagoga (2001.) i Sjećanje na sinagoge (2001.) Sudjelovala je također u organizaciji izložaba Židovi fotografi u Hrvatskoj (Gliptoteka HAZU, 2004.) i Natječaj za Židovsku bolnicu u Zagrebu 1930/31. (Gliptoteka HAZU, Zagreb, 2005.), Židovi i Zagreb prigodom 200-e obljetnice osnutka ŽOZ (Preporodna dvorana HAZU, Zagreb, 2006.) te tri dobrotvorna koncerta pod naslovom Muzika za sinagogu u Koncertnoj dvorani Vatroslav Lisinski u Zagrebu (1996., 2002. i 2003.).
Članica je Kulturnog društva ‚Miroslav Šalom Freiberger’ i predavanjima sudjeluje na njegovoj tribini. Za mjesečnik Ha Kol napisala je seriju Traganja za prošlim, na tragu istraživanja za navedenu kulturno-povijesnu knjigu Židovski Zagreb, koji se objavljuju na t-portalu i webu Židovske općine Zagreb. Od 2010. sudjeluje u radu Šoa Akademije.
Od 2007. stalna suradnica časopisa „Zagreb moj grad”, za koji piše članke u rubrici Povijest grada. Članica je Društva povjesničara umjetnosti Hrvatske, Društva arhitekata Zagreba, Hrvatskog novinarskog društva, Društva hrvatskih književnih prevodilaca, Hrvatskog P.E.N.-a. Godine 1997. i 1998. bila je članica Upravnog odbora Instituta Otvoreno društvo Hrvatska.
Za monografiju Zagrebačka Zelena potkova dobila je Nagradu grada Zagreba za 1996. godinu; za ukupni znanstveno-istraživački rad na hrvatskoj i zagrebačkoj arhitektonskoj baštini Nagradu ‘Neven Šegvić’ Udruženja hrvatskih arhitekata za 2002. godinu; Medalju „Ivo de Natali“ Društva prijatelja dubrovačke starine 2016. za doprinos u zaštiti kulturne baštine Dubrovnika; Nagradu ‘Radovan Ivančević’ za životno djelo Društva povjesničara umjetnosti Hrvatske 2017.; Nagradu grada Zagreba za knjigu Zagrebački povijesni trgovi, parkovi i neke ulice za 2020. godinu i Nagradu Društva povjesničara umjetnosti Hrvatske za popularizaciju struke (serijal Baština, mi i svijet, koji se od 2003. emitira na Trećem program (dosad više od tisuću emisija).

INTERLIBER
2024-11-12 10:00 - 2024-11-17 18:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
INTERLIBER, međunarodni sajam knjiga od 12. do 17. studenog 2024.
Očekuje vas:

Predstavljanja novih naslova
Dolazak hrvatskih i inozemnih knjiških zvijezda
Razgovori s autorima uz potpisivanje knjiga
Sajamski popusti
Susreti nakladnika, knjižara i knjižničara
Književne radionice, okrugli stolovi, predavanja

INTERLIBER je platforma za promociju knjiga, pisaca, čitanja, znanosti i znanja koja na jednom mjestu okuplja najznačajnije nakladnike i knjižare.
Osim što je savršeno mjesto za promociju u književnoj branši, ovaj sajam izaziva ogroman interes javnosti i medija te na najbolji mogući način ističe važnost knjige i čitanja.
Svojom bogatom ponudom i važnom ulogom u promicanju književnosti i spajanju književne zajednice Interliber predstavlja neizostavni kulturni događaj ne samo grada Zagreba nego i cijele Hrvatske.
Ulaz je besplatan za sve posjetitelje.

Z/K/M/: Samo kraj svijeta
2024-11-10 20:00 - 21:30, 2024-11-09 20:00 - 21:30 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autor teksta: Jean-Luc Lagarce
Redatelj: Matija Ferlin

GSK Kerempuh: UBOJSTVO U ORIENT EXPRESSU
2024-11-10 20:00 - 21:30, 2024-11-09 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646

GK Žar ptica: Ti i ja mali medo
2024-11-10 11:00 - 11:50 | Gradsko kazalište Žar ptica, Bijenička 97, Zagreb, 10000, Croatia (Local Name: Hrvatska)
…”Kako odgojiti “maloga medu”, kako ga osloboditi dječjih strahova, kako ga naučiti da kuću drži u redu? Kako odgovarati na njegava neumorna zapitkivanja… Na sva ta pitanja duhovito, razigrano i raspjevano nudi odgovore predstava “TI I JA, MALI MEDO”… (Glas Koncila)
…”TI I JA, MALI MEDO je neodoljiva priča o prijateljstvu, ljubavi i odrastanju koja će naučiti da “biti blizak s djetetom” ne znači dodvoravati se i popuštati djetetu u svemu, već strpljivo mu opraštati, učeći ga odgovornosti i zajedništvu u svakome postupku”…
Kako će Veliki Medo odgojiti Maloga Medu, kako ga osloboditi dječjih strahova, kako ga naučiti da kuću drži urednu? Kako odgovarati na njegava neumorna zapitkivanja… Na sva ta pitanja duhovito, razigrano i raspjevano odgovorit će naša predstava. Ti i ja mali medo, prema slikovnici Martina Waddella, neodoljiva je priča o prijateljstvu, ljubavi i odrastanju koja će nas poučiti da biti blizak s djetetom ne znači sve mu dozvoljavati.
Autor: Martin Waddell
Režija: Katja Pegan
Igraju: Berislav Tomičić, Vesna Ravenšćak Berger

Besplatna radionica ART ZA KVART Ponovo u klupama sa Školskim
2024-11-09 10:00 - 12:00 | ZAGREB
KAD BI ŠKOLSKE KLUPE PRIČALE – besplatan program – subota 9. 11. od 10 do 12 sati
datum tema tehnika
9. 11. Igračke kojima sam se igrao/la glina/glinamol (skulptura)
Radionice su namijenjene odraslima. Prijave na email: idumbovic@hsmuzej.hr ili tel: 01 48 55 716. Broj mjesta ograničen.
Radinice se održavaju u galeriji Hrvatskog školskog muzeja “Školica za 5”, Hebrangova 5, Zagreb

Teatar EXIT: ARMAGEDONCI
2024-11-08 20:00 - 21:45 | Teatar EXIT (Ilica 208)
Autorski tim:

Tekst i režija: Sanja Milardović
Dramaturgija: Nikolina Rafaj
Igraju: Judita Franković Brdar, Sanja Milardović i Ivan Simon
Kostimografija: David Morhan
Scenografija: Sanja Milardović
Glazba: Matej Merlić
Oblikovanje svjetla: Dina Marijanović
Oblikovanje zvuka: Miroslav Piškulić
SPONZOR PROJEKTA: KAUFLAND HRVATSKA K.D.
O predstavi:

Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

Z/K/M/ PREMIJERA: Samo kraj svijeta
2024-11-08 20:00 - 21:30 | Zagrebačko kazalište mladih, Teslina 7, Zagreb, grad Zagreb, 10000, Croatia (Local Name: Hrvatska)
Autor: Jean-Luc Lagarce
Redatelj: Matija Ferlin

GSK Kerempuh: PLJUSKA
2024-11-08 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Popusti na grupne posjete (10 i više osoba)
Prodaja na tel. 01/4833 645, 01/4833 646

Studio EXIT: MASKE
2024-11-08 19:00 - 20:15 | Studio EXIT, Gundulićeva 37/1, Zagreb, 10000
Autorski tim:

Autor, redatelj i izvođač: Dražen Šivak
Dramaturgija: Patrik Gregurec, Karla Leko
Produkcija: Kazalište Grupa u koprodukciji s Dubrovačkim ljetnim igrama i u suradnji sa Scenom Ribnjak i Teatrom EXIT

O predstavi:
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.
Predstavi je 2024. godine na 34. Festivalu hrvatske drame Marulićevi dani dodijeljena Nagrada publike za najbolju predstavu (prosječna ocjena: 4,89), a Karla Leko i Patrik Gregurec dobili su Marula za dramaturgiju predstave.

GSK Kerempuh: SMRT NA DOPUSTU
2024-11-07 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
37. GAVELLINE VEČERI
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

Popusti na grupne posjete (10 i više osoba)
Prodaja na tel. 01/4833 645, 01/4833 646

EXPOSIUM
2024-11-07 18:30 - 2024-11-09 15:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
“Exposium” je hibridni višednevni program koji uključuje prezentacije kreativnih istraživanja, procesa, eksperimenata i metodologija-u-nastajanju u različitim formatima. U trodnevnom programu “Exposiuma”, u susretu s publikom, neposrednim okolišem, neljudskim i više-no-ljudskim bićima, pojavama i anomalijama pokušat ćemo domisliti kako iz sada-i-ovdje, obilježenog višestrukim i uzastopnim krizama koje nam ne pružaju puno razloga za optimizam, misliti bolje tada-i-tamo.

Poetski jezik proširuje (naš) svijet: o čitanju, pisanju i prevođenju poezije
2024-11-07 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U suradnji s Hrvatskim P.E.N Centrom u Knjižnici Marije Jurić Zagorke održat će se književni razgovor Nataše Sardžoske i Marije Ott Franolić pod nazivom Poetski jezik proširuje (naš) svijet: o čitanju, pisanju i prevođenju poezije.

Hrvatske bajke i predaje. 55 bajki u obradi Joze Vrkića, predstavljanje knjige
2024-11-07 18:00 - 19:00
KGZ – Knjižnica i čitaonica Bogdana Ogrizovića, Trg Petra Preradovića 5, Zagreb
Promocija knjige Hrvatske bajke i predaje. 55 bajki u obradi Joze Vrkića održat će se u četvrtak, 7. studenog 2024., s početkom u 18.00 sati u Knjižnici i čitaonici Bogdana Ogrizovića, Preradovićeva ulica 5, Zagreb
U predstavljanju će sudjelovati:
Nada Vrkić
Ivana Jurić, psiholog, dječji integrativni psihoterapeut
Iris Jambrek, ilustratorica
Alenka Barišić, Srednja Europa
Knjiga nudi jedinstven uvid u bogatu hrvatsku baštinu kroz priče koje se prenose generacijama, oblikujući naše kulturno nasljeđe. Na promociji ćemo govoriti o procesu stvaranja knjige, njenom značenju za očuvanje kulturne tradicije, terapeutskom učinku bajki te važnosti očuvanja priča i bajki za buduće generacije.
Radujemo se vašem dolasku, zajedničkom druženju i uživanju u čarobnom svijetu bajki!

Održiva Ura: ESG u Fokusu, Powered by Erste
2024-11-07 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
U sklopu ciklusa predavanja Održiva Ura: ESG u Fokusu – Powered by Erste, s ponosom najavljujemo treće predavanje koje će se održati u četvrtak, 7. studenog 2024. u 17:30h u Uraniji – Prostor kreacije. Tema ovog predavanja je energetska tranzicija kuće u neovisnu te pregled tržišne ponude za energetsku obnovu nekretnina.
Energetska neovisnost postaje sve važnija kako se suočavamo s rastućim izazovima klimatskih promjena, povećanjem cijena energije te potrebom za smanjenjem emisija ugljičnog dioksida. Na predavanju ćemo govoriti o tome kako moderne tehnologije i inovativni sustavi mogu pomoći da kuće i zgrade postanu energetski neovisne, smanjujući troškove energije i ekološki otisak.
Ključne teme predavanja:
Energetska tranzicija – Kako možemo transformirati kuće i zgrade da budu neovisne o centralnim energetskim sustavima?
Rješenja za energetsku obnovu nekretnina – Pregled tržišnih ponuda koje prate najnovije trendove u održivoj gradnji i obnovi zgrada.
Tehnologije i financijski poticaji – Koje tehnologije omogućuju bolju energetsku učinkovitost te koje su financijske mjere dostupne za olakšavanje investicija u obnovu nekretnina?
ESG standardi i održivo poslovanje – Kako ESG principi potiču ulaganja u energetsku obnovu te koji su dugoročni pozitivni efekti ovih investicija?
Predavači:

Ana Laslo – Voditeljica razvoja kreditnog poslovanja za privaten klijente, Erste&Steiermärkische Bank d.d.
Irena Križ Šelendić – Ravnateljica Uprave za energetsku učinkovitost u zgradarstvu, projekte i programe Europske unije
Željka Hrs Borković – Direktorica i Član uprave, SAEPTUM d.o.o.
Vjeran Piršić– Predsjednik udruge, Eko Kvarner

Moderator:

Romana Ilić, Voditeljica Udruge Urania

Predavanje je idealno za sve koji žele naučiti više o energetskoj učinkovitosti, neovisnosti i obnovi – od stručnjaka za nekretnine, arhitekata i urbanista do vlasnika nekretnina i građevinskih poduzetnika. Također, bit će korisno svima koji žele razumjeti kako ESG principi utječu na sektor nekretnina i kako se oni mogu primijeniti u svakodnevnom poslovanju i životu.
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

ASAP TALKS #17 – KONKURSNE POLITIKE : ISKUSTVA IZ REGIONA
2024-11-07 17:00 - 18:30 | StartIT centar, Savska 5,, Belgrade, Serbia
StartIT Centar, Savska 5, Beograd
ASAP TALKS #17 | KONKURSNE POLITIKE : Iskustva iz regiona
Gosti:

–Roman Šilje, Udruženje hrvatskih arhitekata
-Novica Mitrović, Predsednik strukovne Komore Arhitekata Crne Gore

Tragedija od 1. 11. nas upozorava da je poslednji momenat da srpsko društvo i donosioci odluka promene pristup kako se sprovode javne investicije. Verujemo da će se istragom utvrditi činjenice i učinjeni propusti koji su doveli do gubitka 14 ljudskih života. Verujemo da su nužne promene u konkursnoj i tenderskoj politici kako se ovakve tragedije ne bi ponavljale.
Akcionim merama nedavno usvojene Nacionalne arhitektonske strategije 2023-2035 (Sl. Glasnik RS br. 48/2023)razvijeni su novi i unapređeni postojeći instrumenti i mehanizmi kojima se utiče na kvalitet arhitekture i građene sredine, izmena zakonskih i podzakonskih akata kojima se reguliše status i institucija arhitektonskog konkursa.
Kako bi kao profesionalna zajednica prepoznali sve pozitivne primere u regionalnim politikama pozvali smo kolege iz regiona da sa nama podele svoje uvide i iskustva.
Republika Hrvatska, kao zemlja članica EU, koja je svoje arhitektonske politike uskladila sa Direktivama EU, ali i Crna Gora, kao država kandidat, na putu ka članstvu u EU, učinile su u poslednjih par godina značajne korake u (re)definisanju mesta i uloge arhitekture u društvu.
Verujemo da je pravi momenat da uz pomoć kolega iz regiona mapiramo one prakse i pozitivne primere na koje možemo da se ugledamo i da primenimo i u domaćem zakonodavtsvu.

LINK ZA PRIJAVU: https://www.youtube.com/live/DaLgNk6_WRc?si=OLrhiQuCZc8z8Es5https://forms.gle/2ftS4kh72Ayc7Luq9

GSK Kerempuh: SUBOTA, NEDJELJA I PONEDJELJAK
2024-11-06 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar

Popusti na grupne posjete (10 i više osoba)
Prodaja na tel. 01/4833 645, 01/4833 646

Predavanje: Martine Regert Notre-Dame u Parizu nakon požara - ponovo otkrivanje katedrale
2024-11-06 18:00 - 19:30 | Hrvatski državni arhiv u Zagrebu, Trg Marka Marulića 21, Zagreb, 10000, Croatia (Local Name: Hrvatska)
Ubrzo nakon požara koji je zadesio parišku katedralu 15. travnja 2019., brojni znanstvenici mobilizirali su se kako bi prikupili, spasili i proučili znanstvene podatke sadržane u ostacima ranjenog spomenika. Njihova istraživanja usmjerena su na materijalne aspekte spomenika, ali i na nematerijalne, bilo da je riječ o odnosu prema baštini, pitanjima akustike i zvučnog pejzaža ili, pak, izradi digitalne kopije katedrale. U ovom izlaganju predstavit će se ta iznimna znanstvena i ljudska avantura, koja trenutno okuplja više od 150 stručnjaka s različitih, ali komplementarnih područja (povijest, povijest umjetnosti, arheologija, akustika, znanost o materijalima, antropologija itd.). Znanstvenica Martine Regert, jedna od voditeljica projekta Notre-Dame u Parizu govorit će o izazovima s kojima su se istraživači suočili, uz naglasak na prikupljeni, arhivirani, uskladišteni i istraženi materijal nakon požara, kao i o ograničenjima tipičnim za tu vrst istraživanja. Posebna pažnja posvetit će se podrijetlu materijala i načinima njihove nabave tijekom srednjeg vijeka. Bit će riječi o povijesti izgradnje katedrale s naglaskom na materijale korištene pri izgradnji, posebno na drvo i željezne elemente. Prikazat će se kako drvo može biti vrijedan izvor podataka o klimatskim promjenama u srednjem vijeku. Doista, kada katedrala 8. prosinca 2024. godine ponovo otvori vrata, to neće biti samo obnovljena građevina, već nanovo otkriveni spomenik. Zahvaljujući istraživanjima u proteklih pet godina, Notre-Dame je od jedne od najslabije poznatih katedrala izrasla u spomenik koji razumijemo do u detalje.
Martine Regert voditeljica je istraživanja u Nacionalnom centru znanstvenih istraživanja (CNRS) u Nici (Francuska) u Laboratoriju za kulture i okoliš (CEPAM). Također je radila kao zamjenica znanstvenog ravnatelja Instituta za ekologiju i okoliš CNRS-a između 2017. i 2021. Diplomirana kemičarka, doktorica znanosti iz područja prapovijesti, kvalificirana u vođenju istraživanja u području kemije, razvija interdisciplinarna istraživanja kulturne baštine i arheoloških materijala. Trenutno je u sklopu CNRS-a zadužena za suvođenje znanstvenog projekta Notre-Dame u Parizu s Philippeom Dillmannom, Pascalom Liévauxom i Aline Magnien te zajedno s njima u tom kontekstu potpisuje rad „Notre-Dame u Parizu. Znanost na djelu” (zajedničko izdanje CNRS-a, Ministarstva kulture i naklade Le cherche midi).
Predavanje na francuskom uz konsekutivni prijevod. Ulaz je slobodan.
Organizatori: Društvo povjesničara umjetnosti Hrvatske, Veleposlanstvo Republike Francuske u Hrvatskoj, Francuski institut Zagreb

ISPOD BINE sound art festival
2024-11-06 - 2024-11-09 | Dom mladih Split, Ulica Slobode 28, Split, -, 21000, Croatia (Local Name: Hrvatska)
Deveti ISPOD BINE, sound art festival, od 6. do 9. studenog u Domu mladih u Splitu, predstavlja međunarodna gostovanja i nove suradnje umjetnika zvuka; rezidencije, radionice, izložbe i izvedbe

Splitski Dom mladih ponovno postaje središte suvremene zvukovne umjetnosti kroz deveto izdanje sound art festivala ISPOD BINE, koji će se održati od 6. do 9. studenog. Ovaj renomirani festival nastavlja promicati inovativne umjetničke prakse, okupljajući umjetnike iz cijelog svijeta, te donosi bogat program koji uključuje svjetske premijere, rezidencije, radionice, izložbe i izvedbe.
Festival započinje 6. studenog u 20 sati otvaranjem instalacije Tonija Meštrovića pod nazivom Odzvuk od zvuka (amfiteatri), 14-kanalnom prostorno-zvučnom instalacijom koja će se protezati kroz mali i veliki amfiteatar Doma mladih, moći će se razgledati svaki dan do završetka festivala, te poziva na interakciju ostale sudionike festivala i publiku. Monumentalni prostor amfiteatara svojim akustičkim specifičnostima, postaje rezonantni instrument unutar kojeg se realizira ovaj zvučni rad, koji kroz feedback sa svih audio izvora doživljava softverske manipulacije i distribucije unutar sustava. Prvog dana festivala u 22 sata slijedi nastup Valeria Tricolija u prostoru po kojem je festival i dobio ime, ispod bine, s radom For Old Times Sake. Globalno poznati i vrlo aktivni sound art umjetnik porijeklom sa Sicilije, Tricoli, koristi legendarni analogni uređaj Nagra 4.2, kombinira njegove uzorke i manipulaciju zvuka u stvarnom vremenu, stvarajući hibridne analogno-digitalne zvučne pejzaže.
Drugog dana, 7. studenog, program festivala započinje otvaranjem audio-vizualne instalacije Sudden Amplitude Roba Mazureka, svjetski poznatog umjetnika koji spaja eksperimentalni jazz, elektroniku i vizualnu umjetnost, nazivajući se “apstraktivistom”. Mazurek kroz svoj sada već dugogodišnji interdisciplinarni rad u raznim djelovima svijeta, istražuje apstraktne forme kroz zvuk i sliku, stvarajući složena multimedijalna djela koja nadilaze žanrovske granice. Njegovi radovi, u kojima se zvuk, svjetlost i prostor prepliću, otvaraju nove dimenzije percepcije, a njegov doprinos ovogodišnjem festivalu nadilazi samo glazbu, pružajući cjelovito senzorno iskustvo kroz ovu instalaciju-izložbu, koja će se također moći pogledati do kraja festivala. Iste večeri, na glavnoj festivalskoj pozornici, nastupaju Tinymental, duo Bojana Krhlanka i Pavla Jovanovića, s elektroakustičkom “komprovizacijom” Inner Disposition, koja je nastala prošle godine u produkciji organizacije Kontejner, nakon čega slijedi eksperimentalna audiovizualna izvedba Pitch Shifting autora Grgura Savića, Sanje Star i Richarda Scotta, koja spaja improvizaciju uživo, elektroniku i video umjetnost.
U petak, 8. studenog, na scenu stupa slovenski trio Svojat (Andrej Fon, Ivo Poderžaj i Vid Drašler), koji kroz improvizaciju i eksperimentiranje s bogatim zvučnim teksturama donosi svjež i nekonvencionalan zvuk. Iste večeri premijerno će biti izveden projekt Roj Osa meets Rob Mazurek, nastao na rezidenciji u sklopu ISPOD BINE festivala u Splitu. Roj Osa, relativno novi bend Nenada Sinkauza, Alena Sinkauza i Marca Quarantotta, koji je s prvim albumom Azbestni krovovi (2023.) izazvao veliki interes publike i kritike, imali priliku čuti uživo lani, a ove godine na ISPOD BINE festivalu udružuje snage s multidisciplinarnim umjetnikom Robom Mazurekom, stvarajući jedinstvenu zvukovnu avanturu kroz rezidenciju u Splitu, koja će kulminirati premijernim nastupom 8. studenog. Producent ove vrhunske umjetničke suradnje i mini turneje je Umjetnička organizacija P137, uz koprodukciju udruge Mavena i festivala ISPOD BINE, a izvedbe će se održati i u Puli i Zagrebu, kao najava 11. izdanja NO Jazz festivala.

Posljednji dan ovogodišnjeg festivala, 9. studenog, započinje DJ radionicom koju vode DJ-evi iz beogradskog kolektiva SUTRA. U večernjim satima, premijerno će nastupiti novi bend iz splitskog underground-a, 65Bandits (Joško Žižić, Eugen Jeličić i Lana Beović), a nakon njih dugoročni noise jazz duo Brio, koji kao projekt braće Gordana i Nevena Krajačića postoji još od 90-tih, svjesno se zadržavajući na margini ‘domaće underground scene’, baveći se nužnim istraživanjem granica kompozicije i improvizacije, zvuka i tišine, buke i muzike. Festival završava u klubu Kocka live actom Jeronima Jandrića, studenta UMAS-a te predstavljanjem beogradske eksperimentalne elektronske scene kroz nastup DJ-eva iz kolektiva SUTRA (UBICA, Bucalo, SAUD).
Osim izložbi i izvedbi, festival nudi i “sneek-peak” u rezidencijalni program od 3. do 8. studenog u Beton Kinu, gdje se može pratiti razvoj suradnje između benda ROJ OSA i ROB MAZUREKA, DJ radionicu, kao i već poznati glazbeni intermezzo u lobiju između nastupa koji već godinama pažljivo bira Igor Stangliczky, koji je autor i ovogodišnjeg vizualnog identiteta festivala, a ove godine nam se, kao kreator svjetla cijelog festivala, autorski pridružuje Izvanredni Bob.
ISPOD BINE nije samo festival, već je godinama izrastao u platformu koja omogućava umjetnicima i publici da zajedno istraže nove dimenzije zvuka kroz suvremene hibridne, eksperimentalne, interdisciplinarne i participative forme. Uz bogat i raznolik program, međunarodne suradnje, umjetničke rezidencije i interaktivne radionice, festival nadilazi granice današnjeg poimanja umjetnosti, te gleda u budućnost otvarajući prostore za inovacije i eksperiment.
ISPOD BINE 2024 nastavlja istraživati i redefinirati mogućnosti sound arta, stvarajući inovativnu platformu za dijalog umjetnika i publike u srcu Splita. Ovogodišnji program donosi ne samo zvučne eksperimente, već i niz interdisciplinarnih suradnji koje otvaraju nova poglavlja u svijetu umjetnosti zvuka. Split se tako i ove godine potvrđuje kao ključna točka na karti europskog sound arta, okupljajući umjetnike i entuzijaste iz cijelog svijeta u kreativnom središtu Doma mladih.
Osnivači i voditelji festivala su producentica i kustosica Natasha Kadin i oblikovatelj zvuka i medijski umjetnik Hrvoje Pelicarić, već godinama uz svestranu pomoć multidisciplinarnog umjetnika Igora Stangliczkog i tehničkog realizatora Eugena Jeličića, a ove godine im se, u raznim, često hibridnim ulogama u produkciji festivala, pridružuju Izvanredni Bob, Andrea Miloš, Marin Renić, Jelena Šimundić Bendić i Doris Zalović.
Organizator i producent festivala je udruga MAVENA – 36 njezinih čuda, partneri ovogodišnjeg ISPOD BINE festivala su organizacije Kontejner, P137, Platforma Doma mladih, Koalicija udruga mladih i ustanova Multimedijalni kulturni centar Split, a program se provodi uz financijsku potporu Ministarstva kulture i medija, Grada Splita, Grada Pula, Grada Zagreba i Zaklade Kultura nova.

Press IB to continue_

6/11 20h — Amfiteatri — TONI MEŠTROVIĆ: Odzvuk od zvuka (amfiteatri), otvorenje
6/11 22h — Ispod Bine — VALERIO TRICOLI: For Old Times Sake, per Nagra 4.2 (mono) e campionatore
7/11 20h — Galerija MKC — ROB MAZUREK: Radical Chimeras, otvorenje
7/11 21h — Ispod Bine — TINYMENTAL / Bojan Krhlanko, Pavle Jovanović /: Inner Disposition 7/11 22h — Ispod Bine — PITCH SHIFTING / Grgur Savić, Sanja Star, Richard Scott /
8/11 20h — Ispod Bine — SVOJAT / Andrej Fon, Ivo Poderžaj, Vid Drašler / 8/11 22h — Ispod Bine — ROJ OSA meets ROB MAZUREK, premijera
9/11 18-20h — Kocka — SUTRA kolektiv – DJ radionica
9/11 20h — Ispod Bine — 65Bandits / Joško Žižić, Eugen Jeličić, Lana Beović /: Angry Birds
9/11 21h — Ispod Bine — BRIO / Gordan & Neven Krajačić /
9/11 23h — Klub Kocka — Jeronim Jandrić, live act
— SUTRA meets ISPOD BINE / UBICA, Bucalo, SAUD / 3 – 8 / 11 — Beton Kino
— ROJ OSA meets ROB MAZUREK – rezidencija / 6 – 9 / 11
— AV Lobi — INCREDIBLE BOB & IGOR STANGLICZKY

Press linktr.ee/ispodbine to continue_

Boris Bedrač - ENERGETSKI SOFTVERI
2024-11-05 19:00 - 2024-11-09 13:00
Izložba „Energetski softveri“ predstavlja višegodišnje istraživanje posvećeno proučavanju vizualnih i energetskih kodova. Ova izložba istražuje lingvistiku vizualno energetskog jezika, pokušavajući razumjeti ne samo njegovu strukturu, već i utjecaj koji ima na čovjeka i prostor oko nas.

Boris Bedrač akademski slikar diplomirao 1994. godine u klasi Đure Sedera. Izlagao je na samostalnim i grupnim izložbama. Otvorenje izložbe je u utorak, 5.11. s početkom u 19 sati.

Izložba će se moći pogledati od 5. do 10. studenog.

Radno vrijeme Orisa: pon – pet (9 do 19h)

Subota: 10 – 13h

Vidimo se u Orisu!

Predavanje Dore Lučić o hispanoameričkoj fotografkinji Sari Facio
2024-11-05 19:00 - 21:00
Pridružite nam se na predavanju o Sari Facio (1932.–2024.), istaknutoj argentinskoj fotografkinji, novinarki, urednici i kustosici, čije je djelovanje oblikovalo vizualnu kulturu Latinske Amerike. Facio je ostavila neizbrisiv trag kroz brojne knjige, antologijske publikacije te portrete političara i pisaca, koji su danas dio kolektivne memorije.
Od šezdesetih godina prošlog stoljeća, Facio je posvećeno radila na promociji latinoameričke fotografije u svijetu, s posebnim naglaskom na argentinske autore. Ipak, njezina najvrjednija ostavština su fotografije Argentine koja više ne postoji. Fascinirana temama identiteta kroz prizmu kulture i politike, koristila je fotografiju kao alat za dokumentiranje i kritičko promišljanje društva, posebno u kontekstu ljudskih prava i kolektivnog sjećanja.
Sara Facio osnovala je izdavačku kuću La Azotea, posvećenu izdavanju fotoknjiga, kroz koju su izdane autorske knjige Buenos Aires Buenos Aires i Humanario, u suradnji s fotografkinjom Aliciom D’Amico i književnikom Juliom Cortázarom. U vrijeme diktatorskih vlada i političke cenzure, autori su stvorili ove vrijedne intermedijalne projekte kako bi ukazali na društvene probleme i ponudili pozitivnu promjenu. U knjizi Buenos Aires Buenos Aires koristili su konture grada kao scenu za portretiranje stanovnika, dok su fotoknjigom Humanario zavirili iza vrata gradske psihijatrijske bolnice.
Sara Facio dala je jedinstven, ženski pogled na umjetničku scenu u vremenu kada je argentinska fotografija bila duboko patrijarhalna i isključiva. Time je zadužila povijest umjetnosti i kulturu Argentine, ostavljajući naslijeđe koje i danas inspirira.
Veselimo se vašem dolasku!

Izložba „Dragi Lastane!“
2024-11-05 08:00 - 2024-11-22 21:00 | Nacionalna i sveučilišna knjižnica u Zagrebu, Ulica Hrvatske bratske zajednice 4, Zagreb, 10000, Croatia (Local Name: Hrvatska)
U povodu 70. obljetnice izlaženja Modre laste, u mjesecu studenom donosimo izložbu o ovome čuvenom časopisu, jednom od najdugovječnijih u Hrvatskoj, uz kojeg su stasale generacije hrvatskih učenika.
U suradnji s Hrvatskim školskim muzejom, Hrvatskom udrugom školskih knjižničara i nakladničkom kućom Školska knjiga, organiziramo izložbu „Dragi Lastane!“ koja će se u prostoru Knjižnice moći pogledati od 5. do 22. studenoga ove godine.
U fondu Nacionalne i sveučilišne knjižnice u Zagrebu pohranjena su sva izdanja Modre laste, časopisa koji je oblikovao naraštaje mladih. Na izložbi Dragi Lastane! prisjetit ćemo se tih izdanja te uz primjerke iz fonda NSK, izložbene panoe, dokumentarni film Irene Škorić i druge interaktivne sadržaje, prezentirati nastanak i razvoj časopisa u koji je utkano znanje brojnih stručnjaka iz različitih područja djelovanja.
U sklopu izložbe 20. studenoga od 10 do 14 sati održat će se i stručni skup o značaju ovoga časopisa za djecu i mlade u odgoju i obrazovanju namijenjen školskim knjižničarima i učiteljima predmetne nastave, a tijekom trajanja izložbe bit će organizirane i radionice za učenike osnovnoškolskoga uzrasta.
Izložba se organizira uz financijsku podršku Ministarstva kulture i medija Republike Hrvatske.

Promocija romana Bojana Krivokapića: "Vila Fazanka"
2024-11-04 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Knjižnica Marije Jurić Zagorka ugostit će novosadskog autora Bojana Krivokapića, dobitnika brojnih književnih nagrada i autora zbirke kratkih priča „Trči Lilit, zapinju demoni“, poezije „Žoharov let“ i „Gnezdo dečaka“ te romana „Proleće se na put sprema“. Razgovarat ćemo o njegovom novom roman “Vila Fazanka” u kojem autor istražuje teme prošlosti, ljubavi, gubitka i pronalaženja mira, a nominovan je i za ovogodišnju Evropsku nagradu za književnost.
